Адны з першых архітэктурных помнікаў ранняга барока, пабудаваныя італьянскім архітэктарам Янам Марыяй Бернардоні – фарны касцёл (1593) і былы манастыр бенедыктынак, у якім цяпер размешчаны педкаледж імя Я. Коласа. У цэнтры Нясвіжа размешчана ратуша. Насупраць яе стаіць і дагэтуль хатка рамесніка ці купца. Па-іншаму яго завуць Хатка на рынку. Недалёка ад цэнтра знаходзіцца Слуцкая брама. Калісьці яна ўваходзіла ў сістэму гарадскіх умацаванняў, абараняючы ўезд у горад з боку Слуцкага гасцінца.